
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«25» лістапада 2022 г.
	        № 172
	                        г. Бішкек



Аб вызначэнні акалічнасцей спынення абавязку па выплаце мытных пошлін, падаткаў, спецыяльных, антыдэмпінгавых, кампенсацыйных пошлін у выпадках, калі ў дачыненні да адных і тых жа замежных тавараў, якія змяшчаюцца (змешчаны) на часовае захоўванне, абавязак па выплаце мытных пошлін, падаткаў, спецыяльных, антыдэмпінгавых, кампенсацыйных пошлін узнік у розных асоб, з прычыны розных акалічнасцей і (або) неаднаразова

У адпаведнасці з пунктам 3 артыкула 54 і пунктам 3 артыкула 72 Мытнага кодэкса Еўразійскага эканамічнага саюза (далей – Кодэкс), пунктам 12927 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Вызначыць наступныя акалічнасці, пры якіх спыняецца абавязак па выплаце мытных пошлін, падаткаў, спецыяльных, антыдэмпінгавых, кампенсацыйных пошлін у выпадках, калі ў дачыненні да адных і тых жа замежных тавараў, якія змяшчаюцца (змешчаны) на часовае захоўванне, абавязак па выплаце мытных пошлін, падаткаў, спецыяльных, антыдэмпінгавых, кампенсацыйных пошлін узнік у розных асоб, з прычыны розных акалічнасцей і (або) неаднаразова:
а) у перавозчыка або іншай асобы, якая валодае паўнамоцтвамі ў дачыненні да тавараў, што прадставілі дакументы для змяшчэння тавараў на часовае захоўванне:
выпуск тавараў мытным органам у сувязі з іх мытным дэклараваннем без змяшчэння пад мытную працэдуру, у тым ліку пасля надыходу акалічнасцей, указаных у падпункце 1 пункта 4 артыкула 103 Кодэкса;
змяшчэнне тавараў пад мытныя працэдуры, прымяняльныя да замежных тавараў, у іншых выпадках, чым указана ў абзацы трэцім падпункта 1 пункта 2 артыкула 103 Кодэкса;
б) ва ўладальніка склада часовага захоўвання:
выдача тавараў са склада часовага захоўвання ў сувязі з іх мытным дэклараваннем без змяшчэння пад мытную працэдуру;
выпуск тавараў мытным органам у сувязі з іх мытным дэклараваннем без змяшчэння пад мытную працэдуру пасля надыходу акалічнасцей, указаных у падпункце 3 пункта 4 артыкула 103 Кодэкса;
выдача тавараў са склада часовага захоўвання ў сувязі з атрыманнем дазволу мытнага органа на выбыццё тавараў з мытнай тэрыторыі Еўразійскага эканамічнага саюза, калі тавары захоўваюцца ў месцах перамяшчэння тавараў праз мытную мяжу Саюза;
размяшчэнне тавараў на іншым складзе часовага захоўвання або прыняцце іх іншай асобай на часовае захоўванне ў месцы, якое не з’яўляецца складам часовага захоўвання, калі перавозка (транспарціроўка) тавараў з аднаго месца часовага захоўвання тавараў у іншае месца часовага захоўвання тавараў ажыццяўлялася без змяшчэння пад мытную працэдуру мытнага транзіту;
в) у асобы, якая ажыццяўляе часовае захоўванне тавараў у месцы, якое не з’яўляецца складам часовага захоўвання:
змяшчэнне тавараў пад мытныя працэдуры, прымяняльныя да замежных тавараў, у іншых выпадках, чым указана ў падпункце 3 пункта 2 артыкула 103 Кодэкса;
выпуск тавараў мытным органам у сувязі з іх мытным дэклараваннем без змяшчэння пад мытную працэдуру, у тым ліку пасля надыходу акалічнасцей, указаных у падпунктах 2 і 3 пункта 4 артыкула 103 Кодэкса;
размяшчэнне тавараў на складзе часовага захоўвання або прыняцце іх іншай асобай на часовае захоўванне ў месцы, якое не з’яўляецца складам часовага захоўвання, калі перавозка (транспарціроўка) тавараў з аднаго месца часовага захоўвання тавараў у іншае месца часовага захоўвання тавараў ажыццяўлялася без змяшчэння пад мытную працэдуру мытнага транзіту.
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.
 
Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	А. Касымаліеў
	[bookmark: _Hlk118825118]А. Авярчук



image1.jpeg




